open-index/open-wikipedia-markdown huggingface dataset:
Lucy Walker

**Lucy Walker** er en britisk dokumentarfilmregissør.

Walker tok en master i språk og litteratur fra University of Oxford, før hun studerte film ved New York University.

Hun har studert fire dokumentarfilmer: *[[Devil's Playground]]* (2002), *[[Blindsight]]* (2006), *[[Waste Land]]* (2010) and *[[Countdown to Zero]]* (2010). For *Waste Land* ble hun nominert til en Oscar for beste dokumentarfilm.
## Eksterne lenker
* 
*
Citadelle de Besançon

**Citadelle de Besançon** (*[[citadell]]et i [[Besançon]]*) i Bourgogne-Franche-Comté er et av den franske militæringeniøren Vaubans fremste byggverk. Citadellet dekker 11 hektar på toppen av Mount Saint-Étienne, en av de syv åsene som omgir regionhovedstaden Besançon.

Åsen ligger i en elvekrok over elva Doubs; og får dermed en strategisk plassering som allerede de gamle romerne var oppmerksomme på. Gamlebyen ligger også på elveodden, og fra citadellet har man derfor både kontroll og utsikt over byen.

## Severdighet
Festningen er godt bevart, og har mer enn 250&nbsp;000 årlig besøkende, som kommer dels for å se selve festningen, og dels fordi det ligger flere museer her: hjemmefrontmuseum, holocaustmuseum, kulturhistorisk museum, arkeologisk museum, naturhistorisk museum med zoo, akvarium, botanisk hage og besøksgård.

## UNESCOs verdensarvliste
Festningen ble i 2008 oppført på UNESCOs verdensarvliste som ett av tolv byggverk med fellesbetegnelsen «Vaubans festninger».

## Bildegalleri

Fil:Citadelle de Besançon 10.jpg|Utsikt over elven gjennom et av citadellets skyteskår 
Fil:Citadelle Besancon - L Georges.jpg|Anlegget ble bygget mellom 1668 og 1711 i sentrum av provinsen Franche-Comté i nordøst-Frankrike.
Fil:Besançon (Doubs) - Citadelle - Statue de Vauban (par Pierre Duc) (52006684397).jpg|Statue av festningsarkitekten Vauban, formgitt av Pierre Duc (f. 1945) 
Fil:Besancon Festung 16.JPG|
Fil:Besancon Festung 17.JPG| 


## Eksterne lenker
* 
* Chemins de mémoire : citadelle de Besançon
* Monuments historiques – Citadelles – Besançon
Larsnes/Gursken Fotballklubb

**Larsnes/Gursken Fotballklubb** (stiftet 10. oktober 2010) er en fotballklubb fra Sande kommune i Møre og Romsdal. Laget er et samarbeid mellom Larsnes Idrettslag og Gursken Idrettslag. Klubben måtte slå seg sammen til én klubb når det sammensatte laget Larsnes/Gursken rykket opp til 3. divisjon før 2011-sesongen. Dette var på grunn av regelverket mot sammenslåtte lag i nivå 4 i Norge.

Klubben har to ganger kommet til første runde i cupen, første gang i 2013 da det ble 0-5 tap for  AaFK foran  tilskuere på River Plate. I 2014 ble LG eliminert av Hødd etter 2-5 også denne gangen på River Plate foran 866 tilskuere. LGs mål ble skåret av Robert Auflem Vik og Aleksander Kostopoulos Rekdal

Etter 4 år i 3. divisjon rykket LG i 2014 ned til 4. divisjon, der laget spiller i dag.

## Tabell

## Referanser


## Eksterne lenker
*
Vieux Lyon

**Vieux Lyon** (*Gamle Lyon*) er en bydel i Lyon, Frankrike. Bydelen ligger ved  foten av Fourvièreåsen og er et godt bevart bygningsmiljø fra renessansen. Bydelen omfatter 24 hektar, og den ble vernet i 1954. 

De tre kvartalene Saint Jean, Saint Paul og Saint Georges var på 1400- og 1500-tallet senter for henholdsvis kirken, bankene og silkeveverne. 

Den gamle bydelen har mange fornemme borgervillaer (*Hôtel particulier*). En av dem, *Hôtel de Bullioud* ble tegnet av Philibert Delorme (1512–1570). En annen, *Hôtel de Gadagne*, er i dag sete for byens historiske museum, Musée Gadagne.

Bydelen er en del av byens godt bevarte historiske kvaliteter og var medvirkende til at Lyon i 1998 ble oppført på UNESCOs verdensarvliste.

## Eksterne lenker
*
Kommuner i departementet Val-d’Oise

Dette er en liste over de 185 kommunene i departementet Val-d'Oise i regionen Île-de-France i Frankrike. Per 1. januar 2022 er antall kommuner redusert til 184.


(CAM) Communauté d'agglomération de la Vallée de Montmorency, dannet i 2002.
(CAS) Communauté d'agglomération Val de France, dannet i 2002.
(CAF) Communauté d'agglomération Val et Forêt, dannet i 2004.
(CACP) Communauté d'agglomération de Cergy-Pontoise, dannet i 2004.
Benjamin Glazer

**Benjamin Glazer** (født 7. mai 1887 i Belfast, død 18. mars 1956 i Hollywood) var en amerikansk manusforfatter, filmprodusent, foleyartist og filmregissør. Han var den første som oversatte Ferenc Molnárs teaterstykke *[[Liliom]]* til engelsk i 1921. Hans oversettelse ble brukt i den opprinnelige Broadwayproduksjonen, i filmversjonen fra 1930 og i alle produksjoner på engelsk inntil nylig. Den var også basisen for librettoen i Rodgers og Hammersteins *[[Carousel (musikal)|Carousel]]*, så vel som for Phoebe og Henry Ephrons manus til 1956-filmatiseringe.

Glazer ble født i Belfast i Irland. Etter at han flyttet til USA studerte han ved University of Pennsylvania Law School og tok eksamen og ble advokat i 1906.

Glazer var en av grunnleggerne av Academy of Motion Picture Arts and Sciences. 
Han er best kjent for sitt Oscar-vinnende manus til *[[Syvende himmel (1927)|Syvende himmel]]* (1927) og *[[Vår flygende korrespondent]]* (1941). I tillegg er han blant annet kreditert for manuset til følgende: *[[Den glade enke (1925)|Den glade enke]]*, *[[Eros (film, 1926)|Eros]]*, *[[Mata Hari (film)|Mata Hari]]*, *[[Farvel til våpnene (1932)|Farvel til våpnene]]*, *[[We're Not Dressing]]* og *[[Tortilla Flat (film)|Tortilla Flat]]*.

Glazer regisserte også en film i 1948, *[[Song of My Heart]]*, en fiksjonsbiografi om Tsjajkovskij.

Glazer var gift med Sharon Lynn. Han døde av sirkulasjonssvikt i Hollywood i California i en alder av 68.

## Referanser


## Eksterne lenker
*
Jed Rothstein

**Jed Rothstein** er en amerikansk regissør og filmprodusent.

Rothstein studerte antropologi ved University of California, Berkeley og film ved Columbia University. Han begynte å jobbe med dokumentarer i 1995, og har stått bak dokumentarfilmer og serier for kino og fjernsyn.

Han ble nominert til en Oscar for beste kortdokumentar for *Killing in the Name* (2010), en dokumentar om muslimske selvmordbombere.

## Eksterne lenker
*
Samogitia

**Samogitia** (litauisk Žemaitija, samogitisk Žemaitėjė, «lavlandet») er en av fem etnografiske regioner i Litauen.

Den største byen er Šiauliai, eller Klaipėda dersom den regnes som en del av regionen. Telšiai er hovedstad, men Medininkai (i dag *[[Varniai]]*) var en gang hovedstad i eldsteskapet Samogitia. De største byene er:

* Šiauliai/Šiaulē (133&nbsp;883 innbyggere)
* Mažeikiai/Mažeikē (42&nbsp;675 innbyggere)
* Telšiai/Telšē (31&nbsp;460 innbyggere) 
* Tauragė (29&nbsp;124 innbyggere)
* Plungė (23&nbsp;436 innbyggere)
* Kretinga (21&nbsp;423 innbyggere)

## Eksterne lenker
* Nettside for Samogitia
Emmy Worm-Müller

**Emmy Helene Worm-Müller** (født *Emmy Helene Hornemann* 3. mai 1875 i Strinda i Sør-Trøndelag, død 23. august 1950) var en norsk skuespiller.

Hun debuterte med Olaus Olsens Theaterselskab i 1895, som Laura i Bjørnsons De nygifte. I mange år reiste hun med private turnéfortagender og etablerte seg som en frodig komedienne, særlig i norske komedieklassikere. Blant hennes roller var Ane i Geografi og kjærlighet, fru Lavinia i Det lykkelige valg, Geske i Den politiske kandestøper, madam Sørensen i Baldevins bryllup og Dobbelt-Petra i Den store barnedåpen. Hun var fast ansatt ved Trondhjems Nationale Scene 1920-26 og ved Carl Johan Teatret 1933-43. Også engasjementer ved andre teatre.

Hun medvirket i noen av de aller tidligste norske stumfilmene. Worm-Müller debuterte i 1911 i *[[Fattigdommens forbandelse]]* og kom deretter til sporadisk å medvirke i filmer fram til 1940-tallet. Hun gjorde sin siste filmrolle i 1942 i Rasmus Breisteins *[[Trysil-Knut]]*. 

Hun var datter av infanterikaptein i Trondhjemske brigade Johan Lebrecht Hornemann og hustru Helene Sophie Thrane. Hun ble født på gården Vestre Fagerli på Bakkaunet i Lade sogn. Da hun ble konfirmert, bodde de i Qvalegården i Dronningens gate i Trondhjem. Hun giftet seg med journalisten Jacob Worm-Müller (1866–1911). De fikk døtrene Helene Ulrikke Amalie Hornemann Worm-Müller og Anna Maria Hornemann Worm-Müller.

## Filmografi
* 1911 – *[[Fattigdommens forbandelse]]*
* 1911 – *[[Bondefangeri i Vaterland]]*
* 1912 – *[[Hemmeligheden]]*
* 1924 – *[[Til sæters]]*
* 1927 – *[[Syv dager for Elisabeth]]*
* 1933 – *[[En stille flirt]]*
* 1938 – *[[Bør Børson Jr. (1938)|Bør Børson Jr.]]*
* 1939 – *[[De vergeløse]]*
* 1942 – *[[Trysil-Knut]]*

## Referanser


## Eksterne lenker
*
Angus Aynsley

**Angus Aynsley** er en britisk/amerikansk filmprodusent, og grunnlegger av Almega Projects.

Aynsley produserte den Oscar-nominerte dokumentarfilmen *[[Waste Land]]* (2010).

## Referanser


## Eksterne lenker
*
Liste over ordførere i Notodden

**Liste over ordførere i Notodden**. Notodden ble utskilt fra Heddal som en egen bykommune i 1913. I 1964 ble landkommunene Heddal og Gransherad (unntatt Jondalen) samt Rudsgrenda i Hovin slått sammen med Notodden by til den nye Notodden kommune.

## Ordførere i Notodden bykommune 1913–1963

## Ordførere i Notodden kommune etter 1964

## Fotnoter

## Referanser
Mr. Walker and the Walkmen

**Mr. Walker and the Walkmen** var en norsk popgruppe med Steinar Fjeld, Ståle Rasmussen og Rolf Graf.

Bandet utgav albumet *[[Walking (album)|Walking]]* i 1985. Etter denne utgivelsen ble bandet etterhvert oppløst.

## Eksterne lenker
*
Walking (album)

***Walking*** er et musikkalbum med Mr. Walker and the Walkmen, utgitt i 1985. Dette er bandets første og siste plate.

## Sporliste

# «This Is Your Walkmen Talking»
# «All Good Lies»
# «They All Come Out at Night»
# «We Had It All»
# «Touch the Sky»
# «Walking»
# «Too Young (Jailbait)»
# «Radio Love»
# «Time After Time»
# «Return of the Walkman»
Who Do You Think You Are?

***Who Do You Think You Are?*** er en britisk TV-serie om slektsforskning som har gått på BBC siden 2004. Programmet handler om kjendiser som oppdager hvem deres forfedre var via slektsforskning.

## Sesonger

;Sesong 10 (2013)
# Una Stubbs
# Nigel Havers
# Minnie Driver
# Lesley Sharp
# Gary Lineker
# Nick Hewer
# Nitin Ganatra
# Sarah Millican
# Marianne Faithfull
# John Simpson

## Land
Serien har blitt adoptert og sendt i flere land:
*  *Who Do You Think You Are?* (Canada)
*  *Who Do You Think You Are?* (Australia)
*  *Who Do You Think You Are?* (Irland)
*  *[[Who Do You Think You Are? (USA)|Who Do You Think You Are?]]* (USA)
*  *Who Do You Think You Are?* (Sør-Afrika)
*  *Mi Ata Hoshev She'ata* (Israel)
*  *[[Vem tror du att du är?]]* (Sverige)
*  *[[Hvem tror du at du er?]]* (Norge)
*  *[[Ved du hvem du er?]]* (Danmark)
*  *Verborgen verleden* (Nederland)
*  *[[Tajemství rodu]]* (Tsjekkia)

## Referanser


## Eksterne lenker
* 
*
Sunnmøre og Nordfjord amt

**Sunnmøre og Nordfjord amt** var en administrativ enhet (underamt) under Bergen stiftamt, som ble opprettet i 1675 og nedlagt i 1678. Amtet omfattet Sunnmøre og Nordfjord. Christian Lindenow var amtmann og holdt til på Nordfjordeid i Nordfjord. Før opprettelsen var området en del av hovedamtet, og etter nedleggelsen ble det tilbakeført som en del av dette.

I 1681 ble området en del av Bergenhus amt under Bergen stiftamt. I 1689 ble Sunnmøre slått sammen med Romsdal og Nordmøre amt til Romsdals amt, som lå under Bergen stiftamt (Sunnmøre) og Trondhjems stiftamt (Nordmøre og Romsdal).
«Drottning Ulrika Eleonora» (1719)

**«Drottning Ulrika Eleonora»** er den siste tredekker som var bygd og sjøsatt i Sverige med tre kanondekk, sjøsatt i 1719. Skipet hadde tre kanondekk for tilsammen 84 kanoner. Byggingen startet allerede i 1709 for et linjeskip med seksti kanoner i Karlskronavarvet, Karlskrona under ledelse av skipskonstruktør Charles Sheldon. Karl XII befalte i 1713 at byggingen skulle stoppes til fordel for to store fregatter. Byggingen startet på nytt etter kongens død. 

Orlogsskipet «Prins Carl Fredrik», en todekker med 64 kanoner og en lengde på 166 svensk fot skulle være mal for det nye skipet, men det kom sterk kritikk fra admiral Klas Sparre om mangler på sitt flaggskip. I de siste årene av den store nordiske krigen ble det sluttet en separatfred mellom Storbritannia og Sverige i bytte mot Bremen-Verden som ble formelt overført til Hannover. I 1714 døde dronning Anne, og kurfyrsten av Hannover overtok den britiske tronen. Den nye kongen Georg I sluttet seg til alliansen mot Karl XII i 1717 og trukket sine britiske undersåtter inn i storpolitikken omkring Østersjøen. Georg I skiftet side etter å ha fått Bremen-Verden, og en sjøekspedisjon som besto av over tjue linjeskip, ble sendt til Østersjøen der disse skulle beskytte de svenske kystene mot russiske aggresjon fram til 1721. Svenskene, blant disse admiral Sparre, var ikke lite imponerte over de britiske krigsskipene man kunne studere på meget nær hold, og deretter sammenligne med deres egne fartøyer. Med denne bakgrunnen var det besluttet at det nye linjeskipet skulle baseres på et britisk linjeskip.

HMS «Doretshire», kontreadmiral Hobsons flaggskip, var brukt som forbilde av Sheldon for det nye skipet som ble døpt «Drottning Ulrika Eleonara» etter sjøsettingen den 15. mai 1719. Dette krigsskipet sjøsatt i desember 1694 var en stor todekker med et slett værdekk som et lokk ovenpå det øvre kanondekket, men ble ombygd i 1712 til en høy tredekker med åtti kanoner. Værdekket ble erstattet med et kanondekk for bruk av tyngre kanoner. «Drottning Ulrika Elenoara» var en kort og høy tredekker på bare 168 svensk fot lengde, bekreftet på et bevart maleri.

## Referanser


## Litteratur
* Gunnar Unger: *Illustrerad Svensk Sjökrigshistoria – bind 2, omfattende tiden 1680-1814* 1923 Albert Bonniers förlag, Stockholm
* Svenske Flottans Historia, Bind 2 1679-1814 1943 A. B. Allhems Förlag, Malmö
* Brian Lavery: *The Ship of the Line: Volume I* 1983 ISBN 0 85177 252 8
* Lars Ericsson Wolke og Martin Hårdstedt: *Svenska sjöslag* 2009 ISBN 978-91-7329-030-2

## Eksterne lenker
Drottning Ulrika Eleonora (1719)
Sara Nesson

**Sara Nesson** er en amerikansk filmregissør.

Nesson begynte i 2007 å filme en dokumentar om amerikanske krigsveteraner som klippet opp uniformene sine for å lage kunst med de. Dette ble filmen *Iraq Paper Scissors*. Etter råd fra produsenten Mitchell Blocks lagde hun en kortdokumentar om en av veteranene, Robynn Murray, som hadde posttraumatisk stresslidelse. Resultatet ble *Poster Girl* (2010).

Nesson ble nominert til Oscar for beste kortdokumentar for *Poster Girl*.

## Eksterne lenker
*
Romsdal og Nordmøre amt

**Romsdal og Nordmøre amt** var en administrativ enhet (underamt) under Trondhjems stiftamt. Amtet ble opprettet i 1671, og omfattet Romsdal og Nordmøre. I 1689 ble det slått sammen med Sunnmøre til Romsdals amt.

## Se også
* Liste over Møre og Romsdals fylkesmenn
Karen Goodman

**Karen Goodman** er en amerikansk regissør og filmprodusent.

Sammen med Kirk Simon driver hun Simon & Goodman Picture Company, som produserer dokumentarfilmer.

Goodman har blitt nominert til Oscar for beste kortdokumentar fire ganger: *The Children's Storefront* (1988), *Chimps: So Like Us* (1990), *Rehearsing a Dream* (2006), og *Strangers No More* (2010) (der hun også vant). For de tre sistnevnte delte hun nominasjonen med Simon. 

## Referanser


## Eksterne lenker
*
Kirk Simon

**Kirk Simon** (født 25. juli 1954 i Philadelphia, død 14. april 2018 i New York City) var en amerikansk regissør og filmprodusent.

Sammen med Karen Goodman drev han Simon & Goodman Picture Company, som produserer dokumentarfilmer.

## Oscar for beste kortdokumentar
Goodman ble nominert til Oscar for beste kortdokumentar fire ganger, og vant prisen den fjerde gangen.

* 1986: *Isaac in America: A Journey with Isaac Bashevis Singer* – nominert sammen med Amram Nowak
* 1990: *Chimps: So Like Us* – nominert sammen med Karen Goodman
* 2006: *Rehearsing a Dream* – nominert sammen med Karen Goodman
* 2010: *Strangers No More* (2010) – vant prisen sammen med Karen Goodman

## Referanser


## Eksterne lenker
*
Who Do You Think You Are? (USA)

***Who Do You Think You Are?*** er en amerikansk dokumentarserie som gikk på NBC fra 2010 til 2022. Den er basert på det britiske TV-konseptet *[[Who Do You Think You Are?]]*, hvor kjendiser oppdager hvem deres forfedre var via slektsforskning.

## Sesonger

## Eksterne lenker
* 
*
Jennifer Redfearn

**Jennifer Redfearn** er en amerikansk regissør og filmprodusent.

Redfearn har en bachelorgrad i miljøvitenskap fra Wellesley College i 2003, og en mastergrad i journalistikk fra Columbia University i 2007. Hun har jobbet i forskjellige funksjoner innen TV-dokumentarproduksjon fra 2004, blant annet for PBS og Discovery Channel.

Hennes første uavhengige produksjon var kortdokumentaren *Sun Come Up*, som omhandlet virkningen av global oppvarming på Carteret-øyene. For denne filmen ble hun nominert til en Oscar for beste kortdokumentar sammen med Tim Metzger.

## Referanser


## Eksterne lenker
* 
* jenredfearn.com
Tim Metzger

**Tim Metzger** er en amerikansk filmfotograf og filmprodusent.

Metzger har vært filmfotograf på flere produksjoner for Discovery Channel og History Channel.

Han var fotograf og produsent på *Sun Come Up*, en kortdokumentar om virkningen global oppvarming har på Carteret-øyene. For denne filmen ble han nominert til en Oscar for beste kortdokumentar sammen med Jennifer Redfearn.

## Eksterne lenker
* 
*
Ruby Yang

**Ruby Yang** (tradisjonell kinesisk: 楊紫燁; forenklet kinesisk: 杨紫烨) er en kinesisk-amerikansk filmskaper.

Yang lager dokumentarfilmer med temaer hentet fra Kina. Filmene hennes blir vist på HBO og PBS, og hun har vunnet en Oscar, en Emmy og en Alfred I. duPont-Columbia University Award.

Sammen med Thomas Lennon har hun laget en trilogi med kortdokumentar om hvordan aids påvirker Kina, som en del av deres «Chang Ai Media Project». Filmene er *[[The Blood of Yingzhou District]]* (2006), *Tongzhi in Love* (2008), og *[[The Warriors of Qiugang]]* (2010). De vant en Oscar for kortdokumentar for den første, og ble nominert til samme pris for den siste.

## Referanser


## Eksterne lenker
*
Thomas Lennon

**Thomas Lennon** er en amerikansk dokumentarfilmskaper.

Lennon har lagd filmer vist på TV-kanalene HBO og PBS. For *The Battle Over Citizen Kane*, som var en del av serien *The American Experience*, ble han nominert til Oscar for beste dokumentarfilm.

Sammen med Ruby Yang har han laget en trilogi med kortdokumentar om hvordan aids påvirker Kina, som en del av deres «Chang Ai Media Project». Filmene er *The Blood of Yingzhou District* (2006), *Tongzhi in Love* (2008), og *The Warriors of Qiugang * (2010). De vant en Oscar for kortdokumentar for den første, og ble nominert til samme pris for den siste.

## Referanser


## Eksterne lenker
*
Sid Grauman

**Sidney Patrick Grauman** (født 17. mars 1879 i Indianapolis i Indiana, død 5. mars 1950 i Beverly Hills i California) var en amerikansk showmann  som laget ett av Sør-Californias mest gjenkjennelige landemerker, Grauman's Chinese Theatre. Han var sønn av David Grauman, som døde i 1921 i Los Angeles i California, og Rosa Goldsmith (1853–1936).

## Liv og virke
Grauman var en ikke suksessfull gulleter i Klondike-gullrushet. Han hadde eid kinoer i Alaska og Nord-California, deriblant i San Francisco, før han bygget tre notable kinoer i  Los Angeles: Million Dollar Theatre, Egyptian Theatre og til slutt Chinese Theatre, kjent for sin ekstravagante fasadedesign og inngangsparti med kjente personers hånd- og fotavtrykk. Grauman's Chinese Theatre er nå en av de mest besøkte stedene i Sør-California. 

Grauman døde i Los Angeles den 5. mars 1950.

Grauman var velkjent blant de største stjernene i Hollywood, og var regnet som en nær venn hos mange, deriblant Roscoe «Fatty» Arbuckle. Det var i Graumans kontor i Million Dollar Theatre at Arbuckle ringte politiet i San Francisco for å melde seg.

## Ettermæle
Grauman mottok en Æredsoscar i 1949 for å ha forbedret standarden for filmfremvisning. Han har en stjerne på Hollywood Walk of Fame ved 6379 Hollywood Blvd. Han er gravlagt ved Forest Lawn Memorial Park Cemetery i Glendale i California.

Sid Grauman var en av de 36 opprinnelige grunnleggerne av Academy of Motion Picture Arts and Sciences (AMPAS). 

## Se også
* Charles E. Toberman

## Referanser


## Eksterne lenker
* 
* 
*  Sid Grauman's Chinese Theater
Joseph Schenck

**Joseph Michael Schenck** (opprinnelig Иосиф Михайлович Шейнкер - *Josif Mikhajlovitsj Sjejnker*; født 25. desember 1878  i Rybinsk i Russland, død 22. oktober 1961 i Los Angeles i USA) var en lederpioner som hadde en nøkkelrolle i utviklingen av filmindustrien i USA.

## Liv og virke
### Bakgrunn
Joseph Schenck ble født i Russland i en jødisk familie, han og hans familie – med hans yngre bror Nicholas – emigrerte til New York City i 1893.

### Karriere
Han og Nicholas endte til slutt i underholdningsbransjen gjennom New Yorks Fort George Amusement Park. De så mulighetene, så i 1909 kjøpte brødrene Schenck Palisades Amusement Park og etter dette ble delaktige i den oppstartende filmindustrien som partnere med Marcus Loew. De drev en rekke kinoer. Gjennom denne involveringen i filmbransjen, møtte og giftet Joseph Schenck seg med Norma Talmadge, en av de topp unge stjernene hos Vitagraph Studios.

Etter at brødrene skilte lag, flyttet Joseph Schenck til vestkysten hvor det virket som om fremtiden til filmindustrien ville være. Innen noen få år ble den briljante og ambisiøse Schenck gjort til den første presidenten av det nye United Artists. 

I 1933 inngikk han et partnerskap med Darryl F. Zanuck og de etablerte Twentieth Century Pictures som fusjonerte med Fox Film Corporation i 1935. Som styreformann for det nye 20th Century Fox var han en av de mest mektige og innflytelsesrike personer innen filmindustrien. I hans tid som formann arbeidet han for å etablere faste rater for dyr som ble brukt til filming, samt mer representative taleroller for kvinner og amerikanere av afrikansk herkomst.

Schenck ble tatt for å ha ordnet et betalingsordning for å kjøpe seg ro fra de militante fagforeningene. Han ble dømt for skatteunndragelse og satt i fengsel inntil han ble benådet av USAs president. Etter at han slapp ut, returnerte han til 20th Century Fox, hvor han ble betatt av en ung skuespillerinne ved navn Marilyn Monroe og spilte en nøkkelrolle i lanseringen av hennes karriere.
 
Joseph Schenck var en av grunnleggerne av Academy of Motion Picture Arts and Sciences. I 1952 fikk han en spesiell Academy Award som en anerkjennelse for hans betydelige bidrag til utviklingen av filmindustrien. Han har en stjerne på Hollywood Walk of Fame ved 6757 Hollywood Blvd.

Joseph Schenck pensjonerte seg i 1957 og kort tid etter fikk et slag som han aldri fullt kom seg etter. Han døde i Los Angeles i 1961 i en alder av 82 og ble gravlagt på Maimonides Cemetery i Brooklyn i New York City.

## Referanser


## Eksterne lenker
*
Argyroploce

***Argyroploce*** er en slekt i sommerfuglfamilien viklere (Tortricidae) som hører til undergruppen Olethreutinae. Det er beskrevet ni arter på verdensbasis, sju av dem er funnet i Norge.

## Utseende
Middelsstore (vingespenn 12-18 millimeter), vanligvis kontrastrikt tegnede viklere.

## Levevis
Artene i denne slekten har larver som utvikler seg på urter og dvergbusker, blant andre reinrose, vintergrønn, finnmarkspors og melbær. Disse artene påtreffes helst på heier, myrer og i fjellet. Flere av artene er ganske sjeldne og svært lite er kjent om biologien deres.

## Utbredelse
Dette er en nordlig gruppe der de fleste av artene bare finnes i nordområdene. Én art finnes så langt sør som Spania og Portugal, de øvrige er mer eller mindre nordlige i Europa, Asia og Nord-Amerika. Alle de kjente artene forekommer i Europa.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** Underfamilien Olethreutinae
******* gruppe Olethreutini
******** slekten *Argyroploce* Hübner, 1825 
********* rustprydvikler, *[[Argyroploce concretana]]* (Wocke, 1862)
********* Finnmarksprydvikler, *[[Argyroploce lediana]]* (Linnaeus, 1758)
********* vintergrønnprydvikler, *[[Argyroploce externa]]* (Eversmann, 1844) (=*[[Argyroploce dalecarliana]]* (Guenée, 1845))
********* rosenprydvikler, *[[Argyroploce roseomaculana]]* (Herrich-Schäffer, 1851)
********* bergprydvikler, *[[Argyroploce aquilonana]]* Karvonen, 1932
********* reinroseprydvikler, *[[Argyroploce noricana]]* (Herrich-Schäffer, 1851)
********* melbærprydvikler, *[[Argyroploce arbutella]]* (Linnaeus, 1758)
********* *[[Argyroploce mengelana]]* (Fernald, 1894) – bare kjent fra Novaja Semlja
********* *[[Argyroploce unedana]]* Baixeras, 2002 – kjent fra Spania og Portugal

## Kilder
* Fauna Europaea Web Service (2004) Fauna Europaea version 1.1, www.faunaeur.org 
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider.

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Vegard Swensen

**Vegard Swensen** (født 22. oktober 1986) er en norsk skihopper. Han representerer Asker Skiklubb og er med i Lillehammerhopp. Swensen fikk 9. februar 2011 æren av å være den første som hoppet i den nyombygde Vikersundbakken.

## Referanser


## Eksterne lenker
* 
*
Gentilly (Val-de-Marne)

**Gentilly** er en kommune i departementet Val-de-Marne i regionen Île-de-France, og er en av de sørlige forstedene til Paris. Kommunen ligger 4,1&nbsp;km fra sentrum av Paris

## Historie
1. januar 1860 ble byen Paris utvidet ved at en del nabokommuner ble innlemmet i byen. Ved den anledningen ble omtrent halvparten av kommunen Gentilly innlemmet i Paris og danner nå bydelene Maison-Blanche og Glacière, i det 13. arrondissement i Paris.

13. desember 1896 ble omtrent halvparten av arealet tilhørende Gentilly skilt ut, og ble til kommunen Le Kremlin-Bicêtre, noe som gjør at Gentilly sitter igjen som en svært liten kommune etter tapene av areal i 1860 og 1896.

## Befolkningsutvikling
***Antall innbyggere i kommunen Gentilly***

## Referanser


## Eksterne lenker
* 
* Kommunedata INSEE
Matthew Morrison

**Matthew Morrison** (født 1978) er en amerikansk skuespiller og sanger. Han medvirket i diverse oppsetninger på Broadway, inkludert *[[Hairspray]]*. Han spilte rollen som Will Schuester i TV-serien *[[Glee]]*. For denne rollen ble han nominert til Golden Globe og Emmy, og han mottok en Satellite Award for rollen.

## Karriere
Matthew Morrison startet sin karriere med en opptreden på *[[Late Show with David Letterman]]* 4. februar 1999 som medlem i det fiktive boybandet Fresh Step, som var satt sammen for programmet.
 Samme koreografen som hadde koreografien for Fresh Step  var også koreograf for Broadway-musikalen Footloose og ga Morrison en rolle i stykket.

## Priser og utmerkelser
### Tildelte priser
* 2010: People's Choice Awards: Best ensamble i en TV-serie (komedie eller musikal) – (*Glee*)
* 2009: Satellite Awards: Best mannlige skuespiller i en serie (komedie eller musikal) – (*Glee*)
* 2009: Screen Actors Guild Awards: Beste ensamble i TV-serie (komedie eller musikal) – (*Glee*)
### Nominasjoner
* 2010: Emmy Awards: Beste mannlige hovedrolle i komedieserie – (*Glee*)
* 2010: Golden Globe Awards: Beste mannlige skuespiller i TV-serie (komedie eller musikal) – (*Glee*)
* 2010: Satellite Awards: Beste mannlige skuespiller i serie (komedie eller musikal) – (*Glee*)
* 2010: Teen Choice Awards: Beste mannlige scenestjeler
* 2009: Golden Globe: Beste mannlige skuespiller i TV-serie (komedie eller musikal) – (*Glee*)
* 2008: Drama Desk Awards: Beste mannlige skuespiller i musikal – (*10 Million Miles*)
* 2005: Tony Awards: Beste mannlige skuespiller i musikal – (*The Light in the Piazza*)
* 2005: Outer Critics Circle Awards: Beste mannlige skuespiller i musikal – (*The Light in the Piazza*)
* 2005: Drama Desk Awards Beste mannlige skuespiller i musikal – (*The Light in the Piazza*)
* 2003: Outer Critics Circle Awards Beste mannlige skuespiller i musikal (*Hairspray*)

## Referanser


## Eksterne lenker
* 
* 
* Glee's Matthew Morrison in Fresh Step
Pont d’Avignon

Broen **Pont Saint-Bénézet** (), også kjent som **Pont d'Avignon** (), er en bro fra middelalderen i byen Avignon i det sørlige Frankrike. Broen strakte seg opprinnelig over Rhône mellom Avignon og Villeneuve-lès-Avignon. Den ble bygget fra 1171 til 1185.

Broen hadde en opprinnelig lengde på 900 m, men på grunn av flomskader ble den regelmessig skadet. Etterhvert ble flere av brospennene erstattet med ustabile trestrukturer. Etter en ødeleggende flom i 1668 oppga man å reparere broen, og den ble tatt ut av bruk. Senere har flere brokar blitt ødelagt og i dag gjenstår bare 4 av de opprinnelige 22 brospennene.  

De elipseformede brospennene som ble tatt i bruk for denne broen var en innovasjon som gjorde det mulig å ha brospenn opp til 35 meters lengde, lenger enn på eldre broer. Også bruken av profilerte brukar og støtteforbygning var en innovasjon. 


Le Pont d'Avignon.jpg|
Saint-benezet in southeastern France.jpg|


## Eksterne lenker
* 

* www.palais-des-papes.com/anglais/ponthistoire.html 
* world-heritage-tour.org
Idrettslaget Fjell-Kameraterne

**Idrettslaget Fjell-Kameraterne** er et tradisjonsrikt fleridrettslag fra Bergen. Klubben ble stiftet 6. juli 1919 av medlemmer fra Skansens Bataljon. Per 2010 har klubben aktive avdelinger for fotball, bordtennis og innebandy.

## Bordtennis
Fjell-Kameraterne har en aktiv bordtennisavdeling. Avdelingen har en lang tradisjon for å arrangere store mesterskap i samarbeid med Sportsklubben Heros.

## Fotball
Fotballavdelingen i Fjell-Kameraterne har lange og stolte tradisjoner, om enn ikke de siste par tiårene. I løpet av 2010-sesongen trakk klubbens A-lag seg fra seriespill i 6. divisjon i Hordaland Fotballkrets. Sesongen 2010 hadde avdelingen også oldboyslag og veteranlag, samt et lag i 7er-serien.

## Innebandy
Fjell-Kameraterne har hatt en aktiv innebandygruppe siden seint høsten 2003. Før dette hadde spillere fra klubbens bordtennisavdeling hatt jevnlige treninger med innebandy i flere år, men 
19. desember denne vinteren bestemte en håndfull spillere seg for å iverksette drømmen om en ny avdeling i klubben. Den nye gruppen deltok i seriespill for første gang sesongen 2003/2004, og med helt ferske spillere ble det et tøft møte med de mer etablerte klubbene i kretsen. Dette satte ikke en stopper for den nystartede gruppen, og allerede i klubbens andre sesong var det nok spillere til to lag i seriespill. Siden oppstarten har gruppen jobbet langsiktig, og det har etter hvert gjort klubben til den største i Bergen og i Hordaland. Siden 2007 har klubben vært sterkt representert i kretsstyret i Hordaland, og har også engasjert seg i idrettens utvikling på nasjonalt nivå. Siden 2010 har klubben vært den største i Hordaland, og hadde per 31.12 2010 106 medlemmer. 31.12 2015 hadde klubben 323 medlemmer, og var med det den 5. største innebandygruppen i landet.

Sesongen 2016/2017 har klubben seks lag i seriespill, fire herrelag og to damelag (ett i samarbeid med Haukeland Sykehus Idrettslag). I tillegg deltar klubben i turneringer for barn og unge arrangert av Hordaland Bandykrets. Klubben har sitt nedslagsfelt i Fyllingsdalen og på Laksevåg. Siden våren 2010 har Fjell Innebandy hatt en egen gruppe for funksjonshemmede. Fjell-Kameraterne innebandy har et sterkt engasjement for å bidra til at alle som ønsker å spille innebandy i Bergen har et tilbud som passer for dem.

Våren 2010 ble Fjell utpekt til EMBLA-klubb av Norges Bandyforbund, noe som innebærer en ekstra satsing på innebandy for jenter.

Sommeren 2016 ble tidligere landslagstrener for det nederlandske damelandslaget, Tim Hidskes, engasjert som A-lagstrener for herrene. Dette har ført til en økt interesser rundt klubbens representasjonslag.

## Hytter
IL Fjell-Kameraterne eier to hytter, Byfjellshytten på Fløien og Fjelltun på Kvamskogen. Byfjellshytten er stort sett åpen hver søndag, mens Fjelltun er mye utleid til bedrifter og skoleklasser, i tillegg til å være flittig brukt av klubbens medlemmer.

## Eksterne lenker
* Hjemmeside
* Hordaland Bandykrets
ISO 3166-2:CO

**ISO 3166-2:CO** er Colombias del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1. 

For Colombia er det definert koder for ett hovedstaddistrikt og 32 departementer.

Hver kode består av to deler, atskilt av en bindestrek. Første del er , ISO 3166-1 alfa-2-koden for Colombia. Andre del er enten:
* to bokstaver: hovedstaddistrikt
* tre bokstaver: departementer

## Nåværende koder
Inndelingene er sortert otter vanlige regler for sortering i spansk: a–c, ch, d–l, ll, m–n, ñ, o–z.

## Endringer
Følgende endringer i Colombias oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:

## Se også
* Colombias departementer

## Eksterne lenker
* Departments of Colombia, Statoids.com
RER A

**RER A** (Réseau express régional d'Île-de-France A) er en av 5 linjer i nettverket av hurtige lokaltog, RER, som gir forbindelse til Frankrikes hovedstad Paris. Linjen dekker området fra Saint-Germain-en-Laye (A1), Cergy Le Haut (A3), og Poissy (A5) i vest, går gjennom hjertet av Paris til Boissy-Saint-Léger (A2) og Marne-la-Vallée – Chessy (A4) i øst.

Linja ble innviet 12. desember 1969, er 108,5 km lang med 46 stasjoner og hadde i 2007 mer enn 286 millioner enkeltreiser.

## Eksterne lenker
* RATP offisielt nettsted  
* RATP offisielt nettsted
Trond Henriksen

**Trond Henriksen** er navnet til flere personer:

*Trond Børge Henriksen (født 1964), fotballspiller og -trener
*Trond Erik Henriksen (født 1966), skuespiller, internettredaktør
Abel-Bet-Ma’aka

**Abel-Bet-Ma'aka** (oversatt til «Abels eng av huset Bet av Maaka») var en by nord i Israel, i området nær byen Dan og elva Ayun, og en del av Naftalis stamme. Forvirringen mellom oldtidsnavnet *Abel*, i betydningen «eng», og med *Abel* av senere dato, i betydningen «sorg», ga opphav til en legende om Enoks visjon med engler som er nedtegnet i *[[Enoks bok]]*.

Byen var et sted av betydelig styrke og betydning. Den ble kalt for en «mor i Israel», det vil si en metropolis. Den ble beleiret av den israelittiske krigsherren Joab i hans forfølgelse av Sjeba. En klok kvinne som ikke er nevnt ved navn kom ut fra Abel-Bet-Ma'aka og overbeviste Joab om at hann ikke skulle ødelegge byen da den ikke ønsket å gi ly til Sjeba. Hun fortalte at folket i byen ville drepe Sjeba og kaste hans hode over bymurene.

Byen ble også beleiret av Ben-Hadad I fra Aram-Damaskus (i dagens Syria)  og deretter av Tiglat-Pileser III av Assyria en gang rundt 734 f.Kr. Det er også andre steder nevnt i den hebraiske Bibelen som er kalt for *Abel-Majim*, «eng ved vannene».

I dag utgjør det historiske stedet av det moderne Abil eller Abil-el-kamh på en høyde øst for den mindre elven Derdarah som flyter gjennom Huladalen og inn i Jordanelven, rundt 9,5&nbsp;km vest-nordvest for Dan.

## Referanser


## Litteratur
*  Easton, Matthew George (1897): [«Abel-beth-maachah»](http://en.wikisource.org/wiki/Easton's_Bible_Dictionary_(1897)/Abel-beth-maachah) i: *Easton's Bible Dictionary*. T. Nelson and Sons. Via WikiSource.
* «Abel-Beth-Maachah» i: *Jewish Encyclopedia*

## Eksterne lenker
*
Hordaland Bandykrets

**Hordaland Bandykrets** er en særkrets for idrettene som sorterer under Norges Bandyforbund (innebandy, bandy og landhockey) i Hordaland. I Hordaland er det innebandy som er den dominerende idretten, men det er også aktivitet innen bandy. Kretsen ble stiftet i 1996.

Innen innebandy administrerer kretsen seriespill i 2. og 3. divisjon for herrer, og 2. divisjon for kvinner. I tillegg arrangeres det turneringer for barn og unge. Daglig leder i Hordaland Bandykrets er Børge Andreassen. Styreleder er Marielle Haarvik.

## Klubber i Hordaland
(Aktive per idrettsregistreringen januar 2011)
### Innebandy
*Alvidra, IL 1,2
*Askøy Innebandyklubb2
*Austevoll Idrettsklubb
*BSI1
*Djerv Spkl1
*Fjellkameraterne, IL1,2
*Flaktveit Idrettsklubb1,2
*Haukeland Innebandy Klubb1
*Hellen Ballklubb
*Kvernbit IL
*NHHI1
*Nordåsgrenda Innebandyklubb1
*Ny-Krohnborg_Idrettslag1
*Sædalen Idrettslag2
*Søreide IL1
*Trappen Innebandyklubb
1 Deltar i seriespill for senior
2 Deltar i turneringer for barn og unge

### Bandy
Bergen Bandyklubb

## Eksterne lenker
* Hordaland Bandykrets' hjemmeside 
* Norges Bandyforbund – innebandyseksjonen sin hjemmeside
Plumbo (husholdningsartikkel)

**Plumbo** produseres og markedsføres av Krefting AS og er kjent for produkter innenfor kategorien avløpsåpnere (som er basert på natriumhydroksid). I porteføljen finner man den tradisjonelle Plumbo Pulver, Plumbo Heavy Gel, Plumbo Proff Aktiv Gel, Plumbo Rørvask og Plumbo Vedlikehold.

Den første Plumbo-oppskriften ble laget ved Jacobsen Farveutsalg i Skippergaten i Oslo i 1909 og i 1927 ble Plumbo patentert. I 1969 ble merkevaren Plumbo kjøpt av brødrene Krefting, som er lokalisert på Haslum.

Under varemerket Plumbo har det også blitt lansert en del andre produkter med forskjellige egenskaper: Plumbo Rengjøring er en serie med rengjøringssprayer for kjøkken, bad og grill ,  Plumbo sanitærveske og Plumbo Antifrost, som er en unik frostvæske med luktstopp.

## Referanser
RER B

**RER B** er en av 5 linjer i systemet av hurtige lokaltog, RER, som dekker Frankrikes hovedstad Paris. Linja ble innviet 9. desember 1977, er 80 km lang med 47 stasjoner og hadde i 2004 mer enn 165 millioner enkeltreiser.

## Eksterne lenker
* RATP offisielt nettsted  
* RATP offisielt nettsted
Plumbo

**Plumbo** kan vise til:

*Plumbo (band) – et norsk rockeband
*Plumbo (husholdningsartikkel) – en kjemisk avløpsåpner
*Plumbon – en by på øya Java
Tor Morisse

**Tor Kenneth Morisse** (født 10. juli 1947, død 17. mai 2017 i Oslo) var en norsk illustratør og tegneserieskaper. Morisse var særlig kjent for humoristiske og uhøytidelige bruksillustrasjoner utført med penn og blekk, ofte fargelagt med vannfarger.

Morisse bodde mange år i Sverige. Hans første tegninger ble publisert i den svenske barnebladet *[[Kamratposten]]* i 1976, og de første bokillustrasjoner i *På trädgårdsgatan vilar inga lessamheter* av Viktor Dragunskij, 1978. Han har illustrert mer enn 300 bøker, særlig barnebøker, av forfattere som Lennart Hellsing, Ursula Moray-Williams, Olga Wikström, Marianne Söderbäck, Hans Pettersson, Beverly Nichols, Hans Erik Engqvist, Bjørn Rønningen og Frid Ingulstad. Han har også illustrert klassikere for voksne, eventysamlinger og skolebøker, ikke minst en mengde bøker og hefter i matematikkverket «Regnereisen» som ble tatt i bruk i grunnskolen på 1980- og 1990-tallet.

Han laget egne tegneseriealbum basert på norske folkeeventyr: *Askeladden og risen som ikke hadde noe hjerte på seg* (2007; nominert til Sproingprisen 2007), *Prinsessene i Berget det Blå* (2008), *Askeladden og de gode hjelperene* (2009).

I 1986 startet han eget forlag, illuminare, hvor han utga lettlestbøker som *Är jag en groda*, *Guldlock og de tre björnarna* og *Folkliv och Småberättelser*. I 1988 utga han Victoria Benedictssons samlede noveller med tittelen *från Skåne* og egne illustrasjoner

Han deltok i 1982 som én av to representanter for Sverige på den internasjonale barneboksutstillingen Biennalen i Bratislava.

I 2002 mottok han prisen «Årets Gullpenn» av den svenske Publicistklubbens Østra avdeling med begrunnelsen «Tor Morisse förtätar, förenklar och förklarar med elegant lätthet och tveklös säkerhet i tusch och blyerts. Framställningarna kan vara reportagemässigt snabba, lika väl som poetisk eftertänksamma. Humor, upptåg och ren crazy ligger tecknarens kynne nära och speglas allt som oftast i bilderna».

Morisse arbeidet også med kunstundervisning, blant annet som gjestelærer ved Konstfack i Stockholm.

## Referanser


## Eksterne lenker
* Hjemmeside med bildeeksempler 
* Jippi forlag om Tor Morisse

### Digitale kopier av noen bøker illustrert av Tor Morisse
* Per Lasse Ekholm: «Pernille og stakkars pappa» (1991)
* Runo Lindskog: «Buster på jakt» (1992)
* «Rim og regler for barna» (1995)
* «Godnattsanger for barna» (1996)
* Lena Steimler: «Nisse på ville veier» (1996)
* Frid Ingulstad: «Maggi og Magnus om bord i vikingskipet» (1996)
* Frid Ingulstad: «Nye eventyr« (1998)
* Frid Ingulstad: «Maggi og Magnus drar på vikingtokt» (1998)
* Tone Joner og Beth Boysen: «Inneleker for barna» (1998)
* «Eventyr for barna» (1999)
Port Charcot

**Port Charcot** er en tre kilometer bred bukt på nordsiden av Booth Island på vestkysten av Antarktishalvøya. Bukta ble kartlagt av Jean-Baptiste Charcots første ekspedisjon (1903–05) og er navngitt til minne om hans far, den berømte franske nevrologen Jean-Martin Charcot (1825–93).

Charcot benyttet bukta som vinterbase i 1904 for ekspedisjonsskipet «Français». Mannskapet oppførte en steinvarde på stedet, med en trestøtte og plakett med navnene til alle ekspedisjonsmedlemmene. Dette minnesmerket er oppført på Antarktistraktatens liste over historiske steder og kulturminner i Antarktis.

## Kilder
*
Juan Primitivo Próspero Fernández Oreamuno

**Juan Primitivo Próspero Fernández Oreamuno** (1834–1885) var president for Costa Rica i perioden 1882–1885.

Fernández studerte filosofi ved Universidad de San Carlos i Guatemala før han begynte på sin militære karriere. Han deltok i militærkuppet som fjernet president Jesús Jiménez fra makten på Costa Rica, i 1870. Han var gift med den ene søsteren til general Tomás Guardia. Oreamuno ble gitt graden generalmajor før han startet sin karriere innen politikken.

Han ble valgt til president i 1882 og han forsøkte å underminere kraften som den katolske kirken hadde i landet. Han utviste både jesuittene og biskopen i Costa Rica fra landet, og i 1884 vedtok han flere lover som plasserte alle kirkegårder under statlig kontroll, han innførte sivilt ekteskap og legaliserte skilsmisse. 

Den mest innflytelsesrike personen innenfor hans regjering var hans svoger, tidligere president José María Castro, som var minister for utenlandske og religiøse anliggender, utdanning, rettferdighet og offentlig bistand. President Fernández døde mens han fremdeles var president. Dette var kort tid etter å ha erklært krig mot Guatemala.

## Referanser
Norsk cøliakiforenings ungdom

**Norsk cøliakiforenings ungdom** (**NCFU**) er en landsdekkende norsk ungdomsorganisasjon. Organisasjonen jobber for at det skal være så lett som mulig å være ung med cøliaki i Norge. NCFU har om lag 2000 medlemmer. 

NCFU er ungdomsorganisasjonen til Norsk cøliakiforening (NCF) og er tilknyttet Unge funksjonshemmede.

Alle medlemmer mottar bladet UNG som et billag i glutenFRI (c-nytt) i posten fire ganger i året. Bladet utgis i samarbeid med Norsk cøliakiforening.

## Historie
NCFU ble startet som Hovedutvalget for ungdom av norsk cøliakiforening. Utvalget koordinerte aktiviteter for ungdomsmedlemmer av NCF. Dette la senere grunnlaget for at NCFU i 2003 ble stiftet som en selvstendig og landsdekkende ungdomsorganisasjon. Siden oppstarten i 2003 har antallet lokallag variert, men for mesteparten av tiden ligger stabilt på mellom åtte og ti lokallag. 

### Liste over ledere i NCFU
* Simen Wefald, 2003–2005
* Thale Thomseth, 2006–2007
* Thea Hegstad, 2008–2009
* Bjørn Boman Rinde, 2010
* Vegard Jensrud, 2011
* Synne Rødø, 2012
* Camilla Bjering Dirdal, 2013–2014
* Irene Voldsbekk, 2015–2016
* Sondre Berg Kristensen, 2017
* Andreas Teigland, 2018
* Ida Kristine Kjølberg, 2019–2020
* Selina Olufsen, 2021
* Simen Alexander Midtbruket, 2022–2023
* Lena Alexandra Gamst Johansen, 2024
* Karoline Reimers, 2025–

## Eksterne lenker
*
Valeri Bozjinov

**Valeri Bozjinov** (født 15. februar 1986 i Gorna Orjakhovitsa) er en bulgarsk fotballspiller som spiller for klubben Sporting Clube de Portugal. 

Han er kjent for sin kraftfulle venstre fot, godt tempo og øye for mål. Bozjinov flyttet til Malta i en alder av 12 år sammen med sin mor Pepa og stefaren Sasjo Angelov som hadde spilt for det bulgarske landslaget i løpet av 1990-tallet. 

Bozjinov ble oppdaget i en alder av 14 år mens han spilte for Pietà Hotspurs, og signerte sin kontrakt for rundt 15.000 euro. Han er sammen med den bulgarske sangeren Alisia. De ble kalt stjernepar i Bulgaria i 2006. Han ble far til en sønn i september 2007. Hans sønn ble også gitt navnet Valeri. 

Den 3. august 2007 ble det rapportert at Bozjinov hadde signert en kontrakt med den engelske klubben Manchester City FC. De hadde blitt enige om en fire-års periode for en ukjent overgangssum avtale. Bozjinov ble utelukket i fem måneder etter å ha fått et kneskade da laget hadde spilt mot Manchester United FC i august 2007. Han kom tilbake i full trening igjen, den 22. januar 2008, og han scoret fem mål under denne kampen.

## Referanser


## Eksterne lenker
* 
*  Profil på LevskiSofia.info
RER D

**RER A** er en av 5 linjer i systemet av hurtige lokaltog, RER, som dekker Frankrikes hovedstad Paris. Linja ble innviet 27. september 1987, er 197 km lang med 59 stasjoner og har årlig mer enn 145 millioner enkeltreiser.

## Eksterne lenker
* RATP offisielt nettsted  
* RATP offisielt nettsted
Oker eikeglansvikler

**Oker eikeglansvikler** *(Cydia amplana)* er en sommerfugl i gruppen av viklere (Tortricidae). Arten har spredt seg nordover i Europa i de senere årene og ble funnet for første gang i Norge i 2010.

## Utseende
En middelsstor (vingespenn 13-20 millimeter), okerfarget vikler. Forvingen har en stor, lysere flekk ved bakkanten og noen mørkere skråstreker ved spissen.
Larven er rød, i motsetning til den beslektede arten eikeglansvikler (*Cydia splendana*) som også lever på eikenøtter, men har hvite larver.

## Levevis
Larven utvikler seg i eikenøtter, sjeldnere i hassel- eller bøkenøtter. De voksne viklerne flyr i juli-august.

## Utbredelse
Arten er utbredt over det meste av Europa, mot øst til Kaukasus og Syria. Den har spredt seg nordover i Europa og har nylig etablert bestander i Danmark og Skåne. I Norge ble den første gang funnet på Tromøya ved Arendal i 2010.
Arten kan vandre en del, så det norske funnet viser ikke nødvendigvis at vi har noen fast bestand av den.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae – 570 europeiske arter inklusiv underarter (varianter), hvorav mange i Norge.
******* slekt glansviklere, *[[Cydia (slekt)|Cydia]]* Hübner, 1825
******** **oker eikeglansvikler**, *Cydia amplana* (Hübner, 1799)

## Referanser


## Kilder
* Aarvik, L., Berggren, K., Bakke, S.A., Haugen, L.T. og Voith, R. (2010) Nye funn av sommerfugler i Norge 8. Insekt-Nytt 35: 25-50.
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Svenska fjärilar, *Cydia amplana*. http://www2.nrm.se/en/svenska_fjarilar/c/cydia_amplana.html
* *Cydia amplana* på UK Moths. https://web.archive.org/web/20111016192856/http://ukmoths.org.uk/show.php?bf=1262
* Fauna Europaea Web Service (2004) Fauna Europaea version 1.1, utbredelsesdatabase for europeiske dyr: http://www.faunaeur.org/full_results.php?id=439160

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.